./data/phi0474/phi005/phi0474.phi005.perseus-lat2.xml
M. Tullius Cicero
quid, si doceo, si planum facio teste homine nequam, verum ad hanc rem tamen idoneo—te ipso, inquam, teste docebo te huius circumsessionis tuae causam et culpam in alios transtulisse, neque in eos, quos tu insimularas, esse animadversum  iam nihil te iudicium Neronis adiuvat  recita quas ad Neronem litteras misit  EPISTVLA C  VERRIS AD NERONEM  THEMISTAGORAS ET THESSALVS —  Themistagoram et Thessalum scribis populum concitasse  quem populum? qui te circumsedit, qui te vivum comburere conatus est  Vbi hos persequeris, ubi accusas, ubi defendis ius nomenque legati? in Philodami iudicio dices id actum? cedo mihi ipsius Verris testimonium: